Jobe 27 | IBhayibheli Elikuyi-Internet | INguqulo Yezwe ElishaJobe 27:1-2327 UJobe waphinda futhi waphakamisa inkulumo yakhe eyisaga+ waqhubeka wathi: 2 “Kuphila kukaNkulunkulu,+ osuse ukwahlulelwa kwami,+Kuphila koMninimandla onke, owenze umphefumulo wami waba munyu,+ 3 Lapho umoya engiwuphefumulayo usaphelele ngaphakathi kimi,Nomoya kaNkulunkulu usemakhaleni ami,+ 4 Izindebe zami ngeke zikhulume ukungalungiNolimi lwami ngeke luvungazele inkohliso! 5 Kuyinto engacabangeki ukuba ngithi nilungile nina madoda!+Ngeke ngiziphuce ubuqotho bami+ ngize ngiphangalale! 6 Ngibambelelé ekungabini nacala kwami, futhi ngeke ngikudedele;+Inhliziyo yami ngeke ingisole nganoma yiluphi lwezinsuku zami.+ 7 Isitha sami masibe umuntu omubi ngazo zonke izindlela,+Nongivukelayo makabe umenzi wobubi ngempela. 8 Ngoba liyini ithemba lesihlubuki uma kwenzeka esinquma,+Uma kwenzeka uNkulunkulu ethatha umphefumulo waso kuso?+ 9 Uyokuzwa yini uNkulunkulu ukukhala kwasoUma kwenzeka sehlelwa ukucindezeleka?+ 10 Noma siyoyithola yini injabulo enkulu kuMninimandla onke?Siyombiza yini uNkulunkulu ngazo zonke izikhathi? 11 Ngizonifundisa nina madoda ngesandla sikaNkulunkulu;Ngeke ngikufihle lokho okukuMninimandla onke.+ 12 Bheka! Nina nonke ngokwenu nibone imibono;Pho kungani nizibonisa niyize ngokuphelele?+ 13 Lesi yisabelo somuntu omubi esivela kuNkulunkulu;+Futhi ifa lomashiqela bayolamukela kuMninimandla onke ngokwakhe. 14 Uma amadodana akhe anda, andela inkemba;+Nenzalo yakhe ngokwayo ngeke ibe nakho ukudla okwanele. 15 Abaseleyo bakhe bayongcwatshwa ngesikhathi sesifo esibulalayo,Nabafelokazi babo ngeke bakhale.+ 16 Uma enganqwabelanisa isiliva njengothuli uqobo,Futhi engalungiselela isembatho njengokungathi ubumba, 17 Ubengalungiselela, kodwa olungile nguye obeyozembathisa,+Futhi omsulwa nguye obeyoba nesabelo esiliveni. 18 Wakhile indlu yakhe njengenundu nje,Nanjengedokodo+ elenziwe umlindi. 19 Uyolala ecebile, kodwa akukho lutho oluyobuthwa;Uwavulile amehlo akhe, kodwa ngeke kube nalutho.+ 20 Izinto ezesabisayo ezingazelelwe ziyomfica njengamanzi;+Ngokuqinisekile isivunguvungu siyomeba ebusuku. 21 Umoya wasempumalanga uyomthwala+ uhambe naye amuke,Futhi uyombhengula umsuse endaweni yakhe.+ 22 Uyozijikijela kuye ungabi nabubele;+Nakanjani uyozama ukubalekela amandla awo.+ 23 Othile uyomshayela izandla+Futhi uyomshayela ikhwelo+ esendaweni yakhe.Jobe 27
